
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 444/ 10  noiembrie  2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru completarea Legii nr.487/2002 , Legea sănătăţii mintale şi a protecţiei persoanelor cu tulburări psihice ( PLX nr.664/2004 ) , adoptată de Senat în şedinţa din 1 noiembrie 2004 şi trimis comisiei  pentru examinare,  în fond,  în procedură obişnuită, cu adresa nr.PLX  664  din 8 noiembrie 2004, Camera Deputaţilor fiind  Cameră decizională.

La întocmirea raportului, comisia a avut în vedere avizul Consiliului Legislativ nr.1594/29.09.2004, precum şi punctul de vedere al Guvernului nr.3305/5.10.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                Nr. 28/444/ 10 noiembrie 2004 

R A P O R T

asupra proiectului de Lege pentru completarea Legii nr.48/2002, Legea sănătăţii mintale şi a protecţiei persoanelor cu tulburări psihice

 ( PLX nr.664/2004 ) 

1. Cu adresa nr.PLX 664  din 8 noiembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru completarea Legii nr.487/2002 , Legea sănătăţii mintale şi a protecţiei persoanelor cu tulburări psihice         ( PLX nr.664/2004 ) , adoptat de către Senat în şedinţa din 1 noiembrie 2004, Camera Deputaţilor fiind Cameră Decizională.

La întocmirea raportului, comisia a avut în vedere avizul Consiliului Legislativ nr.1594/29.09.2004, precum şi punctul de vedere al Guvernului nr.3305/5.10.2004.

Proiectul de lege are ca obiect de reglementare completarea articolului 63 din Legea sănătăţii mintale, referindu-se la aprobarea, prin ordin al ministrului sănătăţii, a normelor de aplicare a prevederilor legii care sunt elaborate de Ministerul Sănătăţii .

Faţă de cele prezentate mai sus, comisia propune Plenului Camerei Deputaţilor dezbaterea şi aprobarea  proiectului de lege, în forma adoptată de către Senat. 

2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 9.11.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor adoptarea proiectului de Lege pentru completarea Legii nr.487/2002 , Legea sănătăţii mintale şi a protecţiei persoanelor cu tulburări psihice ( PLX nr.664/2004 ), în forma adoptată de către Senat.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

